Ο ρόλος της έκτασης της θυρεοειδεκτομής σε ασθενείς που υποβάλλονται σε ολική λαρυγγεκτομή
Creators: name: Κιλμπασάνης, Αδαμάντιος Θεόδωρου
Publisher: name: Aristotle University of Thessaloniki
Year: 2022
Subjects: Θυρεοειδεκτομή
Καρκίνος Λάρυγγα
Ολική Λαρυγγεκτομή
Thyroidectomy
Laryngeal Cancer
Total Laryngectomy

description: Ο σκοπός αυτής της μελέτης είναι να προσδιορίσει τη συχνότητα εμφάνισης διήθησης του θυρεοειδούς αδένα στο καρκίνωμα του λάρυγγα από πλακώδη κύτταρα και να προσδιορίσει τους παράγοντες κινδύνου που μπορεί να τον προδιαθέσουν. Ο καθορισμός των ενδείξεων για την αφαίρεση του θυρεοειδούς αδένα και η ανεύρεση των ασθενών με το μεγαλύτερο κίνδυνο διήθησης του αδένα, μπορεί να μειώσει τη μετεγχειρητική νοσηρότητα. Πραγματοποιήθηκε ανασκόπηση σύμφωνα με τις οδηγίες PRISMA και αναζήτηση στις ηλεκτρονικές βάσεις (Pubmed, Scopus, SciELO και Web of Science) με τις λέξεις-κλειδιά “total laryngectomy” ή “thyroidectomy”, “hemithyroidectomy” ή “thyroid invasion” με “AND” και “OR” ανάμεσά τους, σε διάφορους συνδυασμούς. Έγινε ανάλυση αυτών και εξαγωγή των προς εξέταση δεδομένων. Βρέθηκαν 16 άρθρα που πληρούσαν τα κριτήρια της αναζήτησης. Το σύνολο των ασθενών από τις μελέτες που πληρούσαν τα κριτήρια της αναζήτησής μας ήταν 1493. Από αυτούς οι 435 (29,1%) έκαναν θυρεοειδεκτομή και 1058 ημιθυρεοειδεκτομή (70,9%). Στο σύνολο των 918 ασθενών που υπήρχε αναφορά για διήθηση ή διάσπαση χόνδρων του λάρυγγα καταγράφηκαν 501 θετικές περιπτώσεις (54,57%). Εξ’ αυτών, συνοδός διήθηση του θυρεοειδούς αδένα υπήρχε σε ποσοστό 15,9% (80 περιπτώσεις). Στο σύνολο του δείγματος (1493 περιστατικά), καταγράφηκαν συνολικά 108 περιπτώσεις θετικές για διήθηση του θυρεοειδούς από το καρκίνωμα (7,2%). Από τις 108 περιπτώσεις οι 71 (65,7%) αφορούσαν διαγλωττιδικά καρκινώματα (υπογλωττιδική επέκταση&gt;15mm) και 15 περιπτώσεις (13,9%) υπογλωττιδικούς όγκους. Χαρακτηριστικό είναι ότι μόλις 3 περιπτώσεις (2,7%) αμιγώς υπεργλωττιδικών όγκων είχαν διήθηση του θυρεοειδούς αδένα. Η επίπτωση του μετεγχειρητικού υποθυρεοειδισμού κυμαίνεται από 20 έως 91%. Η επίπτωση της διήθησης του θυρεοειδούς αδένα στον καρκίνο του λάρυγγα είναι μικρή. Το πρωτοπαθές υπογλωττιδικό καρκίνωμα, το διαγλωττιδικό καρκίνωμα του λάρυγγα και η διήθηση/διάσπαση των λαρυγγικών χόνδρων (εξωλαρυγγική επέκταση) αυξάνουν σημαντικά τον κίνδυνο διήθησης του θυρεοειδούς αδένα. Η αποτυχία της συντηρητικής θεραπείας (ακτινοθεραπεία με ή χωρίς χημειοθεραπεία) δεν αυξάνει τον κίνδυνο διήθησης του θυρεοειδούς αδένα. Η επίπτωση μετεγχειρητικού υποθυρεοειδισμού, ειδικά όταν ο ασθενής υποβάλλεται σε ακτινοθεραπεία, είναι αρκετά υψηλή. Συνεπώς, σε περιπτώσεις που μπορεί να διασωθεί ο θυρεοειδής αδένας θα πρέπει να διασώζεται
description: The purpose of this study is to determine the incidence of thyroid gland invasion in squamous cell carcinoma of the larynx and to determine the risk factors that may predispose it. Determining the indications for thyroidectomy and finding patients with the highest risk of glandular infiltration may reduce postoperative morbidity. A literature review was conducted according to the PRISMA guidelines. 16 articles were found while searching in databases such as Pubmed, Scopus, SciELO and Web of Science, using the keywords "total laryngectomy" or "thyroidectomy", "hemithyroidectomy" or "thyroid invasion" with "AND" and "OR" between them, in various combinations. The total number of patients from the studies, that met the criteria of our search, was 1493. 435 (29.1%) underwent thyroidectomy and 1058 hemithyroidectomy (70.9%). In total of 918 patients that were suspicious for laryngeal cartilage invasion or rupture, 501 cases were confirmed (54.57%). Concomitant thyroid gland involvement was present in 15.9% (80 cases). In total of 1493 cases, 108 were positive for thyroid infiltration from carcinoma (7.2%), 71 (65.7%) of which, were related to transglottic carcinomas (subglottic extension&gt; 15 mm) and 15 (13.9%) to subglottic tumors. It should be stated, that only 3 cases (2.7%) of solely supraglottic tumors had also thyroid gland involvement. The incidence of postoperative hypothyroidism was estimated between 20 to 91%. In conclusion, the occurrence of thyroid gland invasion in laryngeal cancer is low. Primary subglottic carcinoma, transglottic carcinoma, and invasion / rupture of the laryngeal cartilage (extralaryngeal extension) significantly increases the risk of thyroid gland invlovement. Failure of conservative treatment (radiotherapy with or without chemotherapy) does not increase the risk of thyroid gland infiltration. The incidence of postoperative hypothyroidism, especially when the patient is undergoing radiotherapy, is quite high. Therefore, in cases where there is no indication for thyroidectomy, the thyroid gland should be preserved